Oprez: u prehrambenom proizvodu iz dućana pronađeni komadići stakla

U prehrambenom proizvodu kupljenom u trgovačkom lancu pronađeni su komadići stakla. Kupce se poziva na izniman oprez.

“U kiselim delikatesnim krastavcima od 670 g s rokom trajanja do 24.1.2028. LOT broja LO40425N10208:24 kojeg za zagrebačku “Zvijezdu plus” proizvodi “Naturala” d.o.o. iz Slatine, pronađeni su komadići stakla.

Komadići stakla su “zalijepljeni” za poklopac, a dio se nalazio i u sadržaju. Staklenka tih kiselih krastavaca je kupljena u varaždinskom Sparu u Međimurskoj ulici. Kupac posjeduje i račun i niz fotografija kao dokaze. O svemu smo izvijestili Spar, Zvijezdu, Naturalu i Državni inspektorat”, kažu u “Halo, inspektore“.

Foto: HALO, INSPEKTORE

Odmah po dojavi očitovala im se Zvijezda koja se ispričala kupcu te navela da je odmah pokrenula interni postupak provjere jer se i najmanja sumnja na prisutnost stranog tijela u proizvodu shvaća iznimno ozbiljno te zahtijeva provođenje interne procedure.

,Nužna im je i dostava originalne ambalaže, budući da je potrebno provesti laboratorijsku analizu staklenke kojom utvrđuju mogući uzrok.

“Također smo već kontaktirali proizvođača Naturala d.o.o. iz Slatine, koji za nas proizvodi navedeni artikl, kako bismo u suradnji proveli dodatne provjere vezane uz događaj,” izvijestili su potrošačku udrugu “Halo, inspektore” iz Zvijezde.

Objava Oprez: u prehrambenom proizvodu iz dućana pronađeni komadići stakla pojavila se prvi puta na Danica.hr.