Trgovački lanac povlači prehrambeni proizvod zbog kancerogene tvari

Trgovački lanac opoziva prehrambeni proizvod zbog mogućeg sadržaja teškog metala.

Kako u petak navodi Državni inspektorat, lanac Spar Hrvatska iz predostrožnosti opoziva proizvod “S-budget Cikla rezana, 600g”, sljedećih LOT brojeva i roka trajanja: 19.09.2028 LOT 240425N205; 16.09.2028 LOT 290425N204; 16.09.2028 LOT 300425N204.

Proizvod se opoziva zbog mogućeg sadržaja teškog metala kadmija. Nije u skladu s uredbom EU o najvećim dopuštenim količinama određenih kontaminanata u hrani.

Maloprodaja je SPAR Hrvatska, a proizvođač tvrtka Naturala d.o.o. Slatina, otkrivaju u Državnom inspektoratu.

Kadmij je, inače. izuzetno toksičan i kancerogen za ljude, a najviše djeluje na pluća, srce, jetru i tkiva kostiju. Taloži se u organizmu i teško se i dugo izlučuje.

U svakodevnom životu kadmiju su najviše izloženi pušači: jedna cigareta sadrži oko 2 mikrograma kadmija, a 2 do 10 posto tog kadmija se prenosi u duhanski dim.

Objava Trgovački lanac povlači prehrambeni proizvod zbog kancerogene tvari pojavila se prvi puta na Danica.hr.