Odvratno: kupio omiljeni prehrambeni artikl pa u njemu našao mišji izmet!

Europski sustav za sigurnost hrane izvijestio je o detaljima slučaja zbog kojeg je prošli tjedan iz hrvatskih trgovina povučen prehrambeni proizvod.

Riječ je o pahuljicama koje su se prodavale u dućanima Spar i Interspar. Proizvođač je tvrtka iz Švicarske, a pahuljice su distribuirane i u Austriju.

“Proizvod Natur Pur bio pahuljice od pir pšenice 375 g, EAN kod 9100000827780, proizvođač Kentaur AG Švicarska, opoziva se s tržišta zbog moguće kontaminacije stranim tijelima”, izvijestili su prošli tjedan iz trgovačkog lanca Spar Hrvatska.

Sporne Sparove pahuljice / Foto: SPAR

Obavijest se odnosi isključivo na rok trajanja 09.01.2026. godine, LOT 25L009A. Mole se kupci da proizvod ne konzumiraju, već da ga vrate u najbližu Spar ili Interspar trgovinu gdje će im biti vraćen novac.

Europski sustav za brzo uzbunjivanje u prometu hranom danas je otkrio kako se sporne pahuljice povlače nakon pritužbe jednog kupca na njihov sastav. Kasnije je analizom utvrđena prisutnost mišjeg izmeta u pahuljicama!

Preko izmeta se mogu prenijeti bolesti koje prenose glodavci, poput mišje groznice ili leptospiroze jer se virus koji ih izaziva izlučuje mokraćom i stolicom. Prvi simptomi zaraze su visoka temperatura, proljev, povraćanje, otežano mokrenje.

Objava Odvratno: kupio omiljeni prehrambeni artikl pa u njemu našao mišji izmet! pojavila se prvi puta na Danica.hr.