Iz trgovačkih lanaca povlači se brašno zbog prisutnosti salmonele

Sa svih tržišta u kojima je distribuirano, povlači se brašno zbog prisutnosti salmonele.

Obavijest o tome stiže u ponedjeljak od Uprave za sigurnost hrane Slovenije koju je trgovački lanac Hofer obaavijestio o provođenju opoziva hrane zbog utvrđene prisutnosti bakterije salmonele.

“Naknadno smo dobili obavijest od proizvođača Mlinotest d.d. o povlačenju, odnosno opozivu njihova heljdina brašna “Happy harvest” u pakiranju od jednog kilograma, roka upotrebe do 20. studenoga 2025. godine.

Zbog prisutnosti bakterije Salmonella, hrana predstavlja opasnost i može biti štetna za zdravlje. Potrošačima se savjetuje da hranu ne konzumiraju, već da je bace ili vrate na mjesto kupnje”, ističu danas u slovenskoj Upravi za sigurnost hrane.

Sporno heljdino brašno zaraženo salmonelom / Foto: Uprava za sigurnost hrane Slovenije

Kako je sporno slovensko brašno, među ostalim, distribuirano u trgovine Hofer, Spar i Lidl, i hrvatski potrošači trebaju biti na oprezu. No, nema potvrde da ga ima na našem tržištu. Zasad je obavijest o spornom brašnu upućena i u Mađarsku.

Ako ste, dakle, heljdino brašno proizvođača Mlinotest kupili u Sloveniji ili Mađarskoj, nikako ga nemojte konzumirati. Rizik za zdravlje je ozbiljan.

Objava Iz trgovačkih lanaca povlači se brašno zbog prisutnosti salmonele pojavila se prvi puta na Danica.hr.