Trgovački lanac povukao proizvod zbog bakterije: Nemojte ga jesti!

Trgovački lanac izvijestio je o povlačenju prehrambenog proizvoda zbog moguće prisutnosti bakterije.

Kako javljaju iz Spara, “proizvod namaz humus Veggie XXL 300 g, EAN kod 9100000741888, dobavljača Wojnar‘s Wiener Leckerbissen povlači se s tržišta zbog moguće kontaminacije salmonelom”.

Obuhvaćeni su sljedeći rokovi i lotovi: rok trajanja 18.04.2025., lot 072 i rok trajanja 29.04.2025., lot 083. Obavijest se odnosi isključivo na gore navedene lotove i rokove trajanja proizvoda.

“Mole se kupci koji eventualno posjeduju ovaj proizvod da ga ne konzumiraju, već da ga vrate u najbližu Spar ili Interspar trgovinu gdje će im biti vraćen novac.

Spar Hrvatska se ovim putem ispričava kupcima i naglašava kako su glavni prioriteti sigurnost proizvoda i zadovoljstvo kupaca”, kažu.

Objava Trgovački lanac povukao proizvod zbog bakterije: Nemojte ga jesti! pojavila se prvi puta na Danica.hr.